GiliGold/VAD_KnessetCorpus huggingface dataset:
<מעיין נשר: משרד החקלאות דרך המדען הראשי במשרד החקלאות תומך במחקרים בתחום החקלאות, כאשר הנהנים העיקריים זה מינהל המחקר החקלאי, שנקרא מכון וולקני, והאוניברסיטאות השונות, אוניברסיטת בן-גוריון, אוניברסיטת חיפה, הטכניון.
<מעיין נשר: זה מי שנהנה מתמיכות רב-שנתיות במחקר.
סתיו שפיר: וזהו?
סתיו שפיר: באילו סכומים?
סתיו שפיר: מי?
בועז טופורובסקי: למה לא אריאל?
<מעיין נשר: גם אוניברסיטת אריאל יכולה להגיש, אם היא תעשה מחקרים בחקלאות.
<מעיין נשר: אין אף אחד שמנוע מלהגיש.
סתיו שפיר: זה מקובל עליך?
ניסן סלומינסקי: הם יגישו לך את זה.
סתיו שפיר: אתה יודע כמה דברים הם התחייבו להגיש לי בעבר ולא קיבלתי עד היום?
ניסן סלומינסקי: תגידי לי מה הבטיחו ולא העבירו.
סתיו שפיר: בכל ישיבה מה שאתה עושה זה להגיד: תעבירו רשימה.
ניסן סלומינסקי: כי אי-אפשר לרדת לפרטים של כל החקלאים שמגדלים.
ניסן סלומינסקי: אבל שאלת גם על החלק הראשון פירוט.
סתיו שפיר: עכשיו אני שואלת רק על זה.
ניסן סלומינסקי: אבל קודם שאלת, אז יש גבול לדברים.
ניסן סלומינסקי: היא תעביר לך את זה עכשיו.
ניסן סלומינסקי: כמו שהיתה צריכה להעביר לך את הרשימה של כל בעלי התרנגולים.
סתיו שפיר: מה הסיפור להעביר לחברי הכנסת רשימה של החברות, שנבין על מה אנחנו מצביעים?
<מעיין נשר: אבל לא נעים לי שאת אומרת שאני מטעה את חברי הכנסת.
סתיו שפיר: בהתחלה אמרת לי 4 מיליון.
סתיו שפיר: אמרתי לך: לא נכון, כתוב 13 מיליון בתקציב.
סתיו שפיר: תיקנת את עצמך.
סתיו שפיר: לא מכובד להטעות את הציבור.
סתיו שפיר: אני יודעת שאת עושה את זה לא באשמתך אלא שולחים אותך.
ניסן סלומינסקי: מי בעד לאשר העברה 32003 – ירים את ידו.
סתיו שפיר: אני לא מתמצאת.
סתיו שפיר: היא בהתחלה אמרה 4 מיליון, אחר כך הסתבר שזה 13 מיליון.
ניסן סלומינסקי: רק אחד מתוך פרויקט ענק שקיים.
ניסן סלומינסקי: מי צריך לדעת את כל הפרטים?
ניסן סלומינסקי: בחיים לא ירדו לרמה כזאת.
ניסן סלומינסקי: היא מוכנה ברמה מאוד יפה, אבל יש גבול.
סתיו שפיר: עובדה שזה עובר בכל מיני חברות חיצוניות בשביל ייעוץ, כל מיני דברים כאלה.
סתיו שפיר: אתם לא יכולים להסביר למה.
ניסן סלומינסקי: פנייה 33003
<מעיין נשר: הפנייה נועדה להעביר סכום של 167 מיליון שקלים ו-549 אלפי שקלים של עודפים מחויבים משנת הכספים 2013 לשנת הכספים 2014 לתקציב משרד החקלאות.
ניסן סלומינסקי: אין שאלות?
ניסן סלומינסקי: אז מי בעד לאשר?
סתיו שפיר: אני חושבת שלא צריך לאשר להם שום דבר.
סתיו שפיר: אני רואה שגם פה יש לכם ייעוץ מקצועי, 35 מיליון.
סתיו שפיר: כל חברי הכנסת יושבים פה ופשוט מסכימים עם הדבר הזה.
סתיו שפיר: אני ממש לא מבינה אתכם.
סתיו שפיר: יושבים פה אנשים מכובדים, ואתם מסכימים עם כל דבר שהם אומרים.
סתיו שפיר: תגידו שהכול עובר, ולמה לבזבז זמן?
ניסן סלומינסקי: פנייה 34003
<נורדן שלאבנה: מדובר בהעברת עודפים ממשרד האנרגיה, שמחולקים בין היתר בגין פעולות לשימור אנרגיה ותוכנית להתייעלות אנרגטית במגזר הביתי ועבודות ייעוץ וסקרי אנרגיה למשק הנפט, משק החשמל, משק הדלק.
<נורדן שלאבנה: היתר לתפעול, מחשוב.
זבולון כלפה: שאלות?
סתיו שפיר: 343006, 35.
סתיו שפיר: 858 מיליון.
סתיו שפיר: מי? מו?
סתיו שפיר: מי מקבל?
סתיו שפיר: אתם מכירים את השאלות שלי.
סתיו שפיר: אתם יכולים פשוט לענות.
<נורדן שלאבנה: מדובר בעבודות ייעוץ, בין היתר, למשק הנפט והגז.
סתיו שפיר: הכי משתלם להיות יועצים.
סתיו שפיר: מקבלים טונות של כסף מהמדינה.
<נורדן שלאבנה: חוות דעת של רואי חשבון ועורכי דין חיצוניים.
<נורדן שלאבנה: אילן, יש לך הרשימה?
<אילן בכר: אילן בכר, ממשרד האנרגיה.
<אילן בכר: מדובר בייעוץ הנדסי של חברות בין-לאומיות – SGS.
סתיו שפיר: כמה היא מקבלת?
<אילן בכר: במצטבר קיבלו 18 מיליון שקל, אני חושב.
סתיו שפיר: בשנה?
<נורדן שלאבנה: לא, זה בערך שנתיים-שלוש.
סתיו שפיר: זה פה 35 בשנה.
סתיו שפיר: אז כמה מקבלים בשנה?
<אילן בכר: זה מתפרס, בא במנות.
<אילן בכר: בא בהתאם לייעוץ.
<אילן בכר: החברה הזאת בודקת שבאמת הקידוחים שמתבצעים בים, מתבצעים כמו שצריך.
<אילן בכר: שלא יהיה לנו חלילה אסון אקולוגי פה.
סתיו שפיר: ברור שצריך להתייעץ.
סתיו שפיר: אני שואלת מי החברות וכמה כסף.
<אילן בכר: זה ייעוץ מאוד ייעודי ומאוד ייחודי ומאוד יקר גם.
סתיו שפיר: מי עוד מקבל?
<אילן בכר: יש חברה בשם HIS, חברה בין-לאומית שעוזרת להכין את הרגולציה של כל משק הנפט והגז, הן מהיבטים סביבתיים.
<אילן בכר: כשאנחנו רוצים למכור חלקה, לתת זיכיון לאדם או לחברה על תחום מסוים בים, אנחנו רוצים שהם יעמדו בקריטריונים הכי גבוהים מחמירים שיש, הן מבחינה הנדסית והן מבחינה של איכות סביבה, והחברה הזו עוזרת לנו לגבש נהלים מאוד ברורים, איך יקדחו פה בים.
סתיו שפיר: חברה אמריקאית.
סתיו שפיר: כמה כסף היא מקבלת?
<אילן בכר: 4 מיליון שקל קיבלה בשנה שעברה.
<אילן בכר: השנה היא תקבל עוד 4 מיליון שקל.
<אילן בכר: בסך הכול 8 מיליון שקל.
זבולון כלפה: מר בכר, אם אפשר להעביר לחברת הכנסת שפיר פירוט בצורה מסודרת.
סתיו שפיר: זה לא מעניין אותך גם?
<נורדן שלאבנה: זה פרויקטים מתמשכים.
<נורדן שלאבנה: כל שנה מבקשים עוד עבודות, כי יש עוד קידוחים.
סתיו שפיר: הזכרתם רואי חשבון ועורכי דין.
סתיו שפיר: מי מקבל את הכסף?
זבולון כלפה: חברת הכנסת שפיר, שאלות נוספות?
סתיו שפיר: עוד לא הגענו ל-35 מיליון.
<אילן בכר: אין בעיה, נעבור אחד-אחד.
<אילן בכר: היועץ – 8 מיליון.
<אילן בכר: הרגולציה עוד 4.
<אילן בכר: 12.
<אילן בכר: יועצי מחשוב של המשרד, שכיום יש תהליך של נציבות שירות המדינה, להפוך אותם לעובדי המשרד – זה תהליך.
<אילן בכר: בינתיים.
<אילן בכר: מיליון וחצי.
<אילן בכר: יש איתור אתרים לתחנות כוח חשמל.
<אילן בכר: אנחנו מנסים לאתר בתוך המדינה, בצפון, בדרום, אתרים שבהם נוכל לבנות עוד תחנות חשמל או אזורים ייעודיים.
סתיו שפיר: אילן, באמת תודה על ההרחבה, אבל מעניין אותי לשמוע את החברות.
<אילן בכר: אין בעיה.
<אילן בכר: חברת גיאופרוספקט, שזו חברה שעוזרת לנו לאתר אתרים.
<אילן בכר: אנחנו רוצים להקים עוד שש תחנות כוח.
<אילן בכר: הם עוזרים לנו לאתר את התחנות האלה.
<אילן בכר: חלקם יהיו חברת חשמל, חלקם יופרטו וכן הלאה.
<אילן בכר: תכנון קווי הולכה של דלק – מיליון ו-600.
<אילן בכר: חשבות, שזה רואה החשבון – יש לנו רואה חשבון, שהם עושים את ביקורות הפנים של המשרד.
<אילן בכר: 670 אלף.
<אילן בכר: יועצים של המדען 600 אלף.
<אילן בכר: היועצים האלה, יש לנו הרבה תוכניות של תמיכות בכל מיני מחקר שקשור באנרגיה, הן ברמה התשתיתית והאקדמית, הן ברמה של סטארט-אפים והן ברמה של אנרגיות מתחדשות שבהן אנחנו מסבסדים כל מיני חברות, כדי לראות איך אנחנו יכולים ליצור אנרגיה.
<אילן בכר: הם עוזרים לנו בעניין הזה.
<אילן בכר: יש לנו יועצי אבטחה בתשתיות אנרגיה פרטיות.
<אילן בכר: יש כיום הרבה מאוד, ככל שהמדינה מתקדמת יש הרבה מאוד חברות פרטיות שמייצרות אנרגיה וכל מיני תשתיות שלא מוגנות, כלומר אם יהיה או רעידת אדמה או פיגוע או משהו כזה, זה יוריד שאלטר- - -
סתיו שפיר: יש לפניך את הרשימה המלאה בטח.
סתיו שפיר: תוכל פשוט בפעם הבאה שאני מבקשת וגם עכשיו להעביר לי?
<אילן בכר: בטח.
<נורדן שלאבנה: לא העברנו פירוט מדויק של החברות.
סתיו שפיר: כל החברות שמקבלות כסף, כולל הסכומים שהן מקבלות מדי שנה.
סתיו שפיר: זה מה שביקשתי.
<נורדן שלאבנה: אין בעיה.
סתיו שפיר: אשמח שתעביר אותן עכשיו, בפניך.
זבולון כלפה: אנחנו עוברים להצבעה.
זבולון כלפה: בעד – 5
זבולון כלפה: הפנייה אושרה
זבולון כלפה: הפנייה אושרה.
זבולון כלפה: פנייה מספר 38004.
זבולון כלפה: כ-142 מיליון שקלים לתקציב המדען הראשי במשרד הכלכלה.
<מיכה פרלמן: יש שתי פניות של 38 ואני בשנייה.
<מיכה פרלמן: הפנייה נועדה להעביר תקציב של כ-142 מיליון שקלים מתקציב המדען הראשי בשנת 2013 לשנת 2014, בעיקר כדי לממן חברות שנתמכות על ידי המדען הראשי בהתאם לכל התמיכות השונות שיש לו.
זבולון כלפה: זה נעשה דרך משרד הכלכלה.
<מיכה פרלמן: דרך משרד הכלכלה.
<מיכה פרלמן: זאת לשכת המדען הראשי.
זבולון כלפה: זה לא נעשה דרך משרד המדע?
<מיכה פרלמן: לא.
<מיכה פרלמן: לשכת המדען הראשי במשרד הכלכלה.
זבולון כלפה: אנחנו מצביעים.
זבולון כלפה: בעד – 6
זבולון כלפה: פנייה מספר 38004 – אושרה
ראובן ריבלין: היו שישה בעד וסתיו נגד.
ראובן ריבלין: חברת הכנסת מיכל בירן לא הצביעה.
זבולון כלפה: ניסן, דילגנו על 38003 כי לא היה כאן מי שיציג.
ניסן סלומינסקי: זבולון, תמשיך לנהל את זה כי אנחנו מסובכים לגבי ההמשך.
זבולון כלפה: פנייה מספר 39003, משרד התקשורת.
<אליאן רובנוביץ: מדובר בהעברת כ-22 מיליון שקלים עודפים מחויבים.
<אליאן רובנוביץ: עיקר ההוצאות הם חוזים שוטפים וחוזי ייעוץ.
<אליאן רובנוביץ: כיוון שלא היה תקציב בשנת 2013, רוב ההתחייבויות נעשו באיחור ולכן אנחנו סוחבים גיבנת.
זבולון כלפה: יש שאלות לגבי התקשורת?
בועז טופורובסקי: מה זה אגף ספקטרום?
<אליאן רובנוביץ: אגף ספקטרום הוא אגף שאחראי על ספקטרום תדרים של מדינת ישראל.
זבולון כלפה: פנייה מספר 39003 – אושרה
זבולון כלפה: הפנייה אושרה פנייה מספר 41003, עמוד 60.
זבולון כלפה: רשות המים והביוב.
<עדי חכמון: הפנייה נועדה להעביר את עודפי התקציב.
<עדי חכמון: מדובר בסעיף השוטף של רשות המים.
<עדי חכמון: יש כאן פעילויות של אמרכלות, של התחייבויות שנעשו בשנת 2013 שלא שולמו במלואן והתקשרויות של ייעוץ.
זבולון כלפה: שאלות.
סתיו שפיר: שוב ייעוץ?
זבולון כלפה: אפשר בלי ייעוץ?
סתיו שפיר: למי אנחנו משלמים עכשיו כדי שייעץ לנו?
זבולון כלפה: אלה לא אותם יועצים.
סתיו שפיר: חלילה.
סתיו שפיר: צריך לפזר את הכסף.
<עדי חכמון: הייעוץ כאן הוא ייעוץ משפטי וייעוץ הנדסי.
סתיו שפיר: אין לכם ייעוץ משפטי במשרד?
<עדי חכמון: אנחנו מדברים על הייעוץ של רשות המים ולא על הייעוץ של משרד האוצר.
סתיו שפיר: אין שם ייעוץ משפטי?
<עדי חכמון: יש ייעוץ משפטי.
<עדי חכמון: אני אסביר.
<עדי חכמון: הייעוץ המשפטי הזה הוא ייעוץ של המכרזים להתפלת מי ים שזה ייעוץ ייחודי למכרזים.
<עדי חכמון: מאחר ורשות המים לא מומחית בזה, יש שירותי ייעוץ חיצוניים.
<עדי חכמון: ייעוץ הנדסי.
סתיו שפיר: סתם מתוך סקרנות, באיזה תחומים היא מומחית ולא משתמשת ביועצים?
<עדי חכמון: הסדרה, רגולציה, איכות מים.
סתיו שפיר: שוב ושוב אנחנו משתמשים בעוד יועצים כי אין מקצועיות מספיק בתוך הרשויות הממשלתיות.
<עדי חכמון: אני מדברת על נושא ספציפי שספציפית הייתה העדפה להיעזר בשירותי ייעוץ חיצוניים.
סתיו שפיר: מי החברה המייעצת?
<עדי חכמון: לדעתי זה ליפא מאיר, אבל אני לא בטוחה.
<עדי חכמון: זאת התקשרות ארוכת טווח.
סתיו שפיר: כמה היא מקבלת בשנה?
<עדי חכמון: אני לא יודעת במדויק.
<עדי חכמון: אני יכולה לבדוק ולחזור אליך.
משה גפני: כמה כסף היה השנה בהנחות במים ?
<עדי חכמון: זה לא הסעיף הזה.
<עדי חכמון: הנחות במים זה סעיף 32.
משה גפני: היות כבר כאן, אני שואל.
<עדי חכמון: 55 מיליון שקלים.
משה גפני: היה בפועל?
משה גפני: זאת הייתה התכנית אבל כמה היה בפועל?
<עדי חכמון: בהתחלה היה 42.
<עדי חכמון: אתה שואל כמה בוצע?
<עדי חכמון: לדעתי באזור העשרים מיליון שקלים.
משה גפני: אני אוכל לקבל מידע מדויק?
<עדי חכמון: בוודאי.
משה גפני: דווקא את, כאשר מבקשים ממך מידע מדויק, מקבלים.
משה גפני: אני אומר את זה לכל אחד אבל אני אומר את זה דווקא לך.
משה גפני: אני רוצה לדעת כמה בוצע בפועל במהלך השנה, מתוך ה-40, מתוך ה-52, מתוך ה-55.
משה גפני: כמה בוצע בפועל.
משה גפני: אני רוצה לראות איך עבדתם עלי.
<עדי חכמון: חבר הכנסת גפני, לא עבדנו עליך.
משה גפני: אמרתי סתם.
משה גפני: אמרתם שאתם נותנים שישים מיליון שקלים ובסוף הסכום היה עשרים מיליון.
זבולון כלפה: מי בעד פנייה מספר 41003?
זבולון כלפה: בעד – הרוב
זבולון כלפה: פנייה מספר 41003 – אושרה
זבולון כלפה: פנייה מספר 46002.
<ליאת: לא הגיע נציג שיכון.
סתיו שפיר: אנחנו נישאר בישיבה עד שיגיע הנציג?
זבולון כלפה: ברשותכם, אנחנו עוברים לפנייה מספר 46002.
משה גפני: אני רוצה להגיד שאם אתם עוברים לשיכון ומגיע הרפרנט, אני עושה פיליבסטר.
משה גפני: אתם לא תעשו צחוק.
משה גפני: רובי, זאת פעם שלישית שהוועדה מחכה לזה.
ראובן ריבלין: יש סדר יום ופקידי המדינה מחויבים להיות מוכנים בכל מקרה.
משה גפני: תירוצים.
<ליאת: הוא בקבינט הדיור.
ראובן ריבלין: אם כן, נדון בזה ביום אחר.
ראובן ריבלין: אם קבינט הדיור יותר חשוב, לא שולחים מישהו אחר?
<ליאת: השתדלו לשלוח נציג.
זבולון כלפה: יש כאן מישהו שיכול להסביר?
<אייל דולב: אני לא ממשרד האוצר אבל אני מייצג את הקרן לקליטת חיילים משוחררים.
משה גפני: רגע, אני רוצה לדעת מה הולך לקרות עם השיכון.
זבולון כלפה: הוא מגיע.
זבולון כלפה: לאט לאט.
זבולון כלפה: אנחנו נעשה.
בועז טופורובסקי: אי אפשר לדון בזה.
בועז טופורובסקי: זה ביזוי של הוועדה.
משה גפני: זבולון, תגיד את האמת.
זבולון כלפה: אנחנו מעכבים כאן הרבה דברים של הנגב.
זבולון כלפה: סתיו מתנגדת לזה.
זבולון כלפה: בשיכון יש הרבה מאוד דברים.
ראובן ריבלין: הדיון במשרד השיכון לגופו של עניין חשוב ביותר וחבל לעכב כל דבר שהוא ראוי.
ראובן ריבלין: יחד עם זאת צריך להיות כאן מוכן ומזומן.
משה גפני: אני התכוננתי במשך חודש לדיון הזה.
ראובן ריבלין: אנחנו לא עובדים אצל הממשלה אלא אנחנו מפקחים על הממשלה.
זבולון כלפה: כיוון שהיושב ראש הקבוע נמצא כרגע בדיון אחר, נמתין לו.
ראובן ריבלין: נמתין לו.
זבולון כלפה: אתה יכול להסביר לנו לגבי חיילים משוחררים?
<אייל דולב: שמי סגן אלוף אייל דולב ואני מאגף התקציבים במשרד הביטחון, משרת בקרן לקליטת חיילים משוחררים.
<אייל דולב: מוצגת כאן פנייה של משרד האוצר להעברת עודפים בתקציב של הקרן לקליטת חיילים משוחררים בסדר גודל של קצת יותר מארבעה מיליון שקלים.
<אייל דולב: בתוך הקרן לקליטת חיילים משוחררים – זה בעמוד 91 – מדובר במה שנקרא הקרן לסיוע נוסף.
<אייל דולב: הקרן לסיוע נוסף היא קרן בסדר גודל של כמאה מיליון שקלים שעוזרת לחיילים משוחררים שזקוקים לעזרה בהשלמת השכלה אקדמית, מכינות קדם אקדמיות, מכללות טכנולוגיות וקורסי הכשרה.
סתיו שפיר: לכמה חיילים?
סתיו שפיר: תרחיבו קצת.
<אייל דולב: הקרן לסיוע נוסף היא בסדר גודל של כמאה מיליון שקלים.
<אייל דולב: בשנה שעברה, לראשונה מזה שנים רבות, הביצוע עלה על 85 אחוזים ולכן לפי החוק יש העברת עודפים.
<אייל דולב: העודפים הם בסדר גודל של כארבעה מיליון.
<אייל דולב: אנחנו כמובן נייעד את זה לעזרה נוספת לחיילים משוחררים.
זבולון כלפה: עוברים להצבעה.
זבולון כלפה: מי בעד אישור סעיף 46002?
זבולון כלפה: בעד – 7
זבולון כלפה: הפנייה אושרה פה אחד.
זבולון כלפה: פנייה מספר 51004, דיור ממשלתי.
ראובן ריבלין: הדיור הממשלתי לא שייך למשרד השיכון?
זבולון כלפה: למשרד האוצר.
זבולון כלפה: גבי שוחט.
<אמיר רשף: הדיור הממשלתי הוא יחידה בחטיבת הנכסים בחשב הכללי במשרד האוצר.
<אמיר רשף: הפנייה נועדה להעביר את עודפי התקציב, בסך הכול 82.905 אלפי שקלים.
<אמיר רשף: העודפים המרכזיים כאן, הסכום הגדול ביותר הוא בשיפוץ והנגשת משרדי ממשלה.
<אמיר רשף: למעשה זאת תוצאה של חוק שוויון זכויות לאנשים עם מוגבלויות.
<אמיר רשף: הממשלה מחויבת להנגיש את כל משרדי הממשלה עד שנת 2018 ומושקעים בזה תקציבים.
משה גפני: אני מבין שעושים פעולה מאוד חיובית של הנגשת משרדי הממשלה ובתי המשפט לנכים.
משה גפני: אני מבין שאלה שבאים לבתי הדין הרבניים לא צריכים את זה כי לא מגיעים לשם נכים.
משה גפני: אין נכים או שלא צריך להנגיש אותם?
<אמיר רשף: האמת, אני מניח שאם אלה נכסים שהדיור הממשלתי אחראי עליהם - - -
משה גפני: מעניין שכל פעם כשאני שואל על בתי הדין הרבניים, כבר חמש שנים, תמיד הרפרנט אומר את "האמת" ואחרי כן אומר את דבריו.
<אמיר רשף: פעם ראשונה אני שומע את השאלה.
<אמיר רשף: אני מוכן לבדוק ולהחזיר לך תשובה תוך מספר דקות אם בתי הדין הרבניים הם בתוך תכנית ההנגשה.
משה גפני: הם לא בשום תכנית הנגשה.
משה גפני: תמיד אומרים את זה, אבל הם לא בתוך תכנית הנגשה.
משה גפני: אדוני היושב ראש, תעשה מה שאתה רוצה.
<אמיר רשף: אני אומר את זה פעם ראשונה.
משה גפני: הם לא בתכנית ההנגשה.
<אמיר רשף: אפשר לבדוק.
סתיו שפיר: ה-19 מיליון למשרדים הממשלתיים, למה אלה עודפים?
סתיו שפיר: שכר דירה לא משולם פעם בחודש?
<אמיר רשף: יש חוזים שהם חוזים שנתיים ולכן כל הכסף מחויב עת הוא נחתם.
<אמיר רשף: זה משולם בתשלומים רבעוניים אבל ברגע שהכסף חויב, הוא עובר משנה לשנה.
סתיו שפיר: העלו לכם את שכר הדירה השנה?
<אמיר רשף: כל שנה שכר הדירה של משרדי הממשלה עולה.
סתיו שפיר: לא היה כדאי שיהיה על זה פיקוח?
משה גפני: אני רוצה לדבר עם ליצמן לגבי העניין הזה.
משה גפני: אני מבקש לא להצביע על זה.
<קריאה: צריך לחכות חמש דקות.
משה גפני: למה חמש דקות?
משה גפני: מי קבע חמש דקות?
<קריאה: מינימום חמש דקות.
זבולון כלפה: חבר הכנסת ריבלין, מה אומר התקנון?
ראובן ריבלין: מחמש דקות ומעלה.
משה גפני: היושב ראש מחליט.
משה גפני: זאת יכולה להיות שנה.
משה גפני: תעשו מה שאתם רוצים אבל לנכים לא תהיה נגישות לבתי הדין הרבניים ואחרי כן יהיו כתבות בעיתונים שהדתיים לא שווים כלום והנכים לא מעניינים אותם.
משה גפני: זה מה שיהיה בסוף.
משה גפני: לא חשוב, אני כבר רגיל לזה.
ראובן ריבלין: דרך אגב, חוק הנגישות דן בבניינים ציבוריים ואי הנגשת בתי הדין הרבניים היא למעשה עבירה על החוק.
משה גפני: לעניין הזה אין כסף.
ראובן ריבלין: זה לא עניין של כסף.
ראובן ריבלין: אני יודע למה.
ראובן ריבלין: משום שברוב המקרים בתי הדין הרבניים נמצאים בבתים שהם בתים מושכרים ואני לא מדבר על מקומות חדשים.
זבולון כלפה: הדיור הממשלתי לא מטפל במצבים כאלה?
<אמיר רשף: ברגע שהבניין מושכר, חובת ההנגשה היא על בעל הבניין ובעל הבניין צריך לעשות את זה בלוחות זמנים אפילו קצרים יותר.
זבולון כלפה: ברגע שאתם בחוזים ארוכים שם, אין לכם את זה במשא ומתן, ביכולת ההתמקחות?
<אמיר רשף: בחוזים חדשים מכניסים את זה כדרישה.
<אמיר רשף: בחוזים קיימים, בעל הבניין צריך להנגיש מכוח החוק והכסף שתיארתי, שהולך להנגשה, הוא על בניינים שהם בבעלות הממשלה כמו משרדי הממשלה ברחוב קפלן.
משה גפני: אני מבקש להתייעץ גם עם הבית היהודי בעניין הזה, אם אפשר.
זבולון כלפה: אבל זה לא ייקח הרבה זמן עם הבית היהודי כי הם יושבים חדר לידך.
משה גפני: חשבתי שהבית היהודי גם הוא צריך להתייעץ האם לא רוצים הנגשה בבתי הדין הרבניים.
זבולון כלפה: לגבי ההצבעה בסעיף הזה, אנחנו נצביע עליו אחר כך.
ראובן ריבלין: הסעיף הזה כולל בתי דין רבניים ואם הממשלה לא פועלת בעניין זה, היא עוברת על החוק.
ראובן ריבלין: אנחנו יכולים לאשר את הסכומים.
משה גפני: זה לא כולל את בתי הדין הרבניים.
ראובן ריבלין: המחאה שלך צודקת וגם זבולון מצטרף אליה וכל החברים האחרים.
ראובן ריבלין: יחד עם זאת, זה לא צריך לעכב את ההצבעה.
משה גפני: כשאני הייתי יושב ראש, אני הייתי מעכב.
ראובן ריבלין: המחאה שלך מתקבלת על ידינו.
<אמיר רשף: אני יכול לבדוק את הנושא, היכן נמצאים בתי הדין, האם הם בתוך תכנית ההנגשה, ולענות לכם על זה בכתב.
ראובן ריבלין: השאלה היא מדוע הממשלה לא מקיימת את החוק שהכנסת חוקקה .
סתיו שפיר: זאת שאלה שאנחנו שואלים כאן כל כך הרבה זמן.
ראובן ריבלין: אבל כאן זה באופן הולם.
ראובן ריבלין: אם הוא רוצה חמש דקות, בבקשה.
משה גפני: אני לא רוצה חמש דקות.
משה גפני: אני רוצה התייעצות מקצועית.
משה גפני: אני רוצה לבדוק במשרדים.
ראובן ריבלין: את זה אפשר לעשות אחרי כן.
זבולון כלפה: בינתיים אנחנו מעכבים דברים אחרים.
ראובן ריבלין: בינתיים נעכב את כל הנכים.
משה גפני: אם לא תעכב, לא יהיה.
ראובן ריבלין: אנחנו מבקשים מהרפרנט להביא לנו פירוט מפורש.
משה גפני: שיביא לפני ההצבעה.
ראובן ריבלין: להביא לנו פירוט של כל בית דין רבני מדוע הוא לא מונגש.
זבולון כלפה: תוכל לעשות זאת?
<אמיר רשף: אני יכול לבדוק מה קורה עם הנגשת בתי הדין הרבניים.
ראובן ריבלין: כן, ותן לנו תשובה לגבי כל בית דין רבני בארץ, מדוע הוא לא מונגש.
ראובן ריבלין: זאת עבירה על החוק אבל לא לעכב את הפנייה כי זה דבר שלא מתקבל על הדעת.
זבולון כלפה: מי בעד פנייה מספר 51004?
זבולון כלפה: פנייה מספר 51004 – אושרה
משה גפני: ליצמן אמר לי להצביע נגד.
זבולון כלפה: חבר הכנסת גפני מבקש רביזיה.
זבולון כלפה: פנייה מספר 51003, משטרה ובתי הסוהר.
<דורון סמיש: הפנייה נועדה להעברת העודפים בתקציב הפיתוח של המשרד לביטחון פנים, בעיקר לשירות בתי הסוהר ולמשטרה.
<דורון סמיש: בשירות בתי הסוהר מדובר על שיפוץ אגפים, חלק מהכסף גם הולך לתשתיות טכנולוגיות ותקשורת, מטמיעים את מערכת מרכבה, מפתחים את מערכת צוהר 2.
<דורון סמיש: במשטרה מדובר על בינוי תחנות משטרה חדשות.
ראובן ריבלין: חבל שאין יותר כסף
<דורון סמיש: בשיפוץ מבני המשטרה הקיימים.
זבולון כלפה: הצבעה.
זבולון כלפה: מי בעד פנייה מספר 51003?
זבולון כלפה: פנייה מספר 51003 – אושרה
זבולון כלפה: פנייה מספר 52003, בתי המשפט.
<דורון סמיש: מדובר על שיפוץ בתי המשפט.
<דורון סמיש: בהתאם לתכנית הבינוי, נעשתה בשנים האחרונות תנופת שיפוץ בבתי המשפט ברחבי הארץ.
<דורון סמיש: מדובר על כשישה מיליון שקלים עודפים שנועדו לשיפוץ בעיקר באשדוד.
משה גפני: מה לגבי בתי הדין הרבניים?
<דורון סמיש: לגבי בתי הדין הרבניים, יש לנו הבנות עם בתי הדין הרבניים על שיפוץ של מרבית בתי הדין הרבניים.
משה גפני: אני מעדיף שעם בתי המשפט יהיו לכם הבנות ואת בתי הדין הרבניים תבנו.
<דורון סמיש: שיפצנו ברחובות.
<דורון סמיש: תל אביב בדרך.
ראובן ריבלין: בתל אביב הבניין הוא רק בן 42 שנים.
משה גפני: עם כל הכבוד, כל הזמן חוזרים על אותה מנטרה.
משה גפני: יש הבנות עם בתי הדין, יושב איזה פקיד בבתי הדין שרואה ממכם קדחת ולא מעז להגיד כלום אלא רק בחדר בשקט.
משה גפני: את בתי המשפט אתם מפתחים כל הזמן ובחיפה כל הנחל עובר תחת בית הדין הרבני.
משה גפני: למה אין פיתוח?
משה גפני: אני לא רוצה הבנות.
משה גפני: אני רוצה דף בו תהיה כתובה העברה.
משה גפני: הבנות תעשו עם מישהו אחר.
משה גפני: הבנות תעשו עם בתי המשפט.
משה גפני: אני עומד ברמזור ונהגי המוניות אומרים לי שהם אוהבים אותי.
משה גפני: בסדר, הם אוהבים אותי אבל מצביעים ש"ס.
משה גפני: אמרתי שישנאו אותי ויצביעו ג'.
משה גפני: הבנות תעשה עם בתי המשפט וכאן תעביר כסף.
משה גפני: אני רוצה התייעצות סיעתית כדי לבדוק את העניין הזה.
<דורון סמיש: תקציב הבינוי של בתי הדין הרבניים הוא בסעיף 08 אבל לא נמצא בסעיף 53.
משה גפני: למה אין שם עודפים?
<דורון סמיש: כבר הועברו עודפים.
<דורון סמיש: בשבוע שעבר.
משה גפני: עברו עודפים?
<דורון סמיש: עברו עודפים.
<דורון סמיש: בסעיף 08?
משה גפני: תראה לי שעברו עודפים.
<דורון סמיש: הייתה פנייה ואתם אישרתם אותה.
<דורון סמיש: הושקע הרבה כסף בבניין בחיפה.
זבולון כלפה: עם המעיין והמים.
זבולון כלפה: את זה כבר שמענו.
<דורון סמיש: באשדוד ובאשקלון שופצו המבנים.
<דורון סמיש: החלפת יושב ראש – חבר הכנסת ניסן סלומינסקי
ניסן סלומינסקי: אתם לא שמים לב מה הכוונה כאן בעודפים.
ניסן סלומינסקי: העודפים זה מה שהיה צריך לעשות בבתי הדין ולא עשו ולכן יש עודפים ומעבירים אותם לבתי המשפט.
זבולון כלפה: אמרו הפוך.
זבולון כלפה: מבתי המשפט לבתי הדין.
משה גפני: הוא אומר שעם בתי הדין יש הבנות.
ניסן סלומינסקי: כמה הם מעבירים?
<דורון סמיש: שישה מיליון שקלים.
משה גפני: פיתוח בתי משפט.
<דורון סמיש: בתי הדין נמצאים בסעיף 08 ולא בסעיף 53.
<דורון סמיש: בשבוע שעבר אושר.
ניסן סלומינסקי: שם העבירו את העודפים?
<דורון סמיש: שם העבירו את העודפים.
ניסן סלומינסקי: כל התקציב עבר כעודף?
<דורון סמיש: כל העודפים הועברו, כל מה שחויב עבר.
<דורון סמיש: לפני כחודשיים אושרה יציאה למכרז למציאת מבנה חדש ברחובות לבתי הדין הרבניים.
<דורון סמיש: בקרוב נצא גם בתל אביב לתהליך.
ניסן סלומינסקי: התגברו כבר על נזילות המים בבתי הדין בירושלים?
<דורון סמיש: אני לא יודע.
ניסן סלומינסקי: טיפלו בזה?
ניסן סלומינסקי: פשוט אולי אין חורף.
<דורון סמיש: אני לא יודע אם זה הסתיים אבל אני יודע שאנחנו נותנים את המענה התקציבי הנדרש לבתי הדין הרבניים.
זבולון כלפה: כבוד היושב ראש, לפני כחמישה חודשים ביקשנו לגבי כל בתי הדין הרבניים לקבל תמונה כוללת.
<דורון סמיש: העברנו לכם.
ניסן סלומינסקי: מה התמונה הכוללת?
ניסן סלומינסקי: לא עשו כלום, אז איזו תמונה כוללת יש?
ניסן סלומינסקי: יש לך פירוט על בתי הדין כדי שפעם אחת הוא יהיה לפנינו?
<דורון סמיש: העברנו לכם בדיון הקודם, לפני ארבעה חודשים, מסמך מפורט.
<דורון סמיש: אין לי בעיה להעביר אותו שוב.
משה גפני: אני לא קיבלתי.
זבולון כלפה: אנחנו יכולים לקבל אותו?
<דורון סמיש: אין בעיה.
ניסן סלומינסקי: אז היה תקציב 2013.
<דורון סמיש: מאז התקדמנו עם רחובות אותה אישרנו.
<דורון סמיש: בתל אביב אנחנו כרגע בדיונים וזה צפוי להיות מאושר בקרוב.
<דורון סמיש: כל היתר כבר אושר בעבר ובתהליכי ביצוע.
ניסן סלומינסקי: כאשר אתה אומר אושר, הכוונה תהליכי ביצוע?
<דורון סמיש: אושר, זה אומר שהקצינו את התקציב.
ניסן סלומינסקי: התקציב לשכירת מקום או לבניית מקום?
<דורון סמיש: תלוי מקרה.
ניסן סלומינסקי: יש מקום בו בונים?
<דורון סמיש: בנו בחיפה.
משה גפני: גם לא בנו.
<דורון סמיש: בנו.
זבולון כלפה: יש שם מאגר מים.
משה גפני: באשקלון בנו בניין לבית המשפט ואת בית הדין העבירו לבניין הישן של בית המשפט.
משה גפני: בחיפה לא בנו.
משה גפני: זה בניין שהיה קודם ועובר שם הנחל.
משה גפני: אתם לא בונים בתי דין.
משה גפני: היחס של המדינה לבתי הדין הוא מתחת לכל ביקורת.
ניסן סלומינסקי: יש לי הצעה.
ניסן סלומינסקי: כבר דיברנו כמה פעמים - ואולי עכשיו נעשה זאת – שנקיים דיון על הנושא הזה ובתום הדיון נאשר את העודפים, במידה ונרגיש שיש צורך.
<דורון סמיש: אני חייב לציין שכל דרישה תקציבית לגבי שיפוץ ובינוי של בתי הדין הרבניים נענית בחיוב.
<דורון סמיש: מעולם לא דחינו פנייה.
משה גפני: אדוני היושב ראש, נקיים דיון.
<דורון סמיש: זה לא מה שקורה בבתי המשפט, שם אנחנו דוחים.
<דורון סמיש: אני לא יודע אם אתם מכירים את מצבו של בית המשפט בירושלים.
משה גפני: אני מציע שאת כל הבקשות של בתי הדין תדחו כמו שקורה עם הבקשות של בתי המשפט אבל את הכסף שאתם נותנים לבתי המשפט, תתנו גם לבתי הדין הרבניים.
ניסן סלומינסקי: אני מציע הפוך, שהוועדה תעשה סיור בבית המשפט העליון ואחר כך בבית הדין הגדול.
ניסן סלומינסקי: אתה מסכים?
<דורון סמיש: אנחנו נשמח.
ניסן סלומינסקי: אז לא יהיה צורך בדיון.
ניסן סלומינסקי: אם כן, אנחנו נקיים את הדיון הזה בהקדם ותהיו מוכנים לו.
ניסן סלומינסקי: נרצה שיבוא נציג אוטנטי של בתי הדין.
ניסן סלומינסקי: אני לא יכול לומר מנכ"ל בתי הדין כי אני לא יודע שיש כזה.
ניסן סלומינסקי: אני רוצה שיבוא גם נציג של בתי הדין.
ניסן סלומינסקי: נתקדם לפי הסדר.
ראובן ריבלין: משרד השיכון הגיע.
<קרן שפר: אפשר לחזור לפנייה מספר 37?
<קרן שפר: אני מבינה שיש בעיה עם משרד התיירות ונשמח אם נציף אותה, אבל זה לא הגיוני שהיא תהיה בסוף, מה גם שאני כאן משעה 10:00.
<קרן שפר: חבר הכנסת כלפה הסביר לי את הבעיה ואני אשמח לתת את הפתרון.
<קרן שפר: אני מבינה את הסוגיה שמציקה לך.
ניסן סלומינסקי: פנייה מספר 37003, משרד התיירות.
<קרן שפר: הפנייה נועדה להעביר 133 מיליון שקלים עודפים מחויבים.
<קרן שפר: עיקר העודפים הם בגין תקציב השיווק של המשרד.
<קרן שפר: חלק ניכר מתקציב שיווק המשרד יוצא מלשכת הפרסום הממשלתית על קמפיינים, חלק גדול יצא ברבעון האחרון של השנה ולא הספקנו לשלם ולכן זה מתגלגל לשנה עוקבת.
משה גפני: כמה מהקמפיינים מתפרסמים בעיתונות הכללית וכמה בעיתונות החרדית?
<קרן שפר: אני יכולה לבדוק את הנתונים, אבל אנחנו בהחלט מבצעים קמפיינים גם בעיתונות החרדית.
משה גפני: לא, אני דווקא דאגתי עכשיו לחילוניים.
<קרן שפר: דואגים לכולם.
<קרן שפר: אני לא יודעת מספרים מדויקים.
משה גפני: את יכולה להעביר לי?
<קרן שפר: אני אשמח לבדוק לך ולהשיב.
<קרן שפר: עיקר התקציב שלנו הוא תקציב שיווק בחוץ לארץ.
<קרן שפר: הרעיון הוא להביא לכאן תיירות, תיירות נכנסת.
<קרן שפר: תיירות הפנים היא חלק מאוד קטן מהתקציב וגם בה אנחנו מבצעים קמפיינים לכל המגזרים כדי לעודד תיירות פנים.
<קרן שפר: גם לחרדים.
משה גפני: לא, עזבי את החרדים.
משה גפני: אני שאלתי על החילוניים.
<קרן שפר: גם לחילוניים.
<קרן שפר: בעיקר לחרדים וקצת לחילוניים.
משה גפני: אני רוצה פירוט האומר מה ההקצאה כאן ומה ההקצאה שם.
<קרן שפר: בסדר.
משה גפני: אני לא מעכב את ההעברה.
ניסן סלומינסקי: מה אחוז העודפים מתקציב המשרד?
<קרן שפר: בערך 12 אחוזים.
ניסן סלומינסקי: 12 אחוזים מהתקציב.
<קרן שפר: כן, במסגרת תקציב הפעילות לשנת 2013.
<קרן שפר: אני מדברת על מסגרת תקציב הפעילות שלנו שחלק מזה היא הרשאה להתחייב.
<קרן שפר: זה רק מזומנים.